《秋雨叹和杜少陵韵三首 其二》
清代·钮琇

市人喧语何纷纷，防河府帖来如云。三日河夫点行急，惨淡骨肉须臾分。

阴霾迷天白昼黑，荷锸河干不暂息。寄言家人已无食。

卖儿街头莫论值。

作者简介：江苏吴江人，初名泌，字书城，号玉樵。康熙十一年拔贡。由教习考任知县，历知河南项城、陕西白水、广东高明。有政绩，卒于官。博雅工诗文，有《白水县志》、《临野堂集》。在高明时博采遗闻轶事，成《觚剩》一书，流传尤广。